Skafrenningskóf í hvassviðri
Nokkuð kröpp smálægð kemur úr vestri og upp úr kl. 15 fór að hvessa af suðvestri , einkum í Borgarfirði, á Snæfellsnesi og við Breiðafjörð. Spáð er 15-20 m/s, éljum og talsverðu skafrenningskófi þegar ný lausamjöllin fer af stað.
Síðdegis einnig á Ströndum og vestantil á Norðurlandi. Að auki hvessir á Öxnadalsheiði um tíma í kvöld og þar með skafrenningi og blindu, að því er segir í tilkynningu frá Vegagerðinni.
Færð og aðstæður
Hálka er á Sandskeiði, Hellisheiði í Þrengslum og á Mosfellsheiði. Snjóþekja er víða í uppsveitum. Hálkublettir eru á Reykjanesbraut og á Suðurnesjum.
Á Vesturlandi er víða snjóþekja eða hálka og éljagangur nokkurð víða þó aðalega á Snæfellsnesi. Hálkublettir og skafrenningur er á Holtavörðuheiði en snjóþekja og skafrenningur á Bröttubrekku.
Á Vestfjörðum er víða hálka eða snjóþekja og þó nokkur éljagangur á sunnanverðum Vestfjörðum. Hálka og skafrenningur er á Steingrímsfjarðarheiði.
Hálkublettir eða hálka er víða á Norðurlandi. Hálkublettir og skafrenningur er á Þverárfjalli en hálka og skafrenningur er á Öxnadalsheiði.
Á Austurlandi er víða greiðfært en þó eru enn hálkublettir á stöku stað.
Hálka og hálkublettir eru syðst á Suðausturlandi.
Nokkuð kröpp smálægð kemur úr vestri og upp úr kl. 15 fór að hvessa af suðvestri , einkum í Borgarfirði, á Snæfellsnesi og við Breiðafjörð.
Spáð er 15-20 m/s, éljum og talsverðu skafrenningskófi þegar ný lausamjöllin fer af stað.
Síðdegis einnig á Ströndum og vestantil á Norðurlandi.
Að auki hvessir á Öxnadalsheiði um tíma í kvöld og þar með skafrenningi og blindu, að því er segir í tilkynningu frá Vegagerðinni.